[bookmark: _Hlk207607102][bookmark: _Hlk32215944][bookmark: _Hlk44919090][bookmark: _Hlk140480028][bookmark: _Hlk137472316]Mór Városi Önkormányzat Képviselő-testületének
267/2026. (VIII.26.) határozata

Mór Város Integrált Településfejlesztési Stratégia módosításának elfogadása tárgyában

Mór Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában biztosított feladatközében eljárva, valamint a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben (a továbbiakban: Korm. rendelet) foglaltak alapján megtárgyalta a Mór Városi Önkormányzat Képviselő-testületének 260/2015.(IX.30.) határozatával elfogadott és a TOP_PLUSZ-1.3.1-21-FE1-2022-00005 „Mór Város Fenntartható Városfejlesztési Stratégiájának elkészítése” című projektje keretében felülvizsgált Mór Város Integrált Településfejlesztési Stratégia módosítására vonatkozó javaslatot és az alábbi határozatot hozza:

1. Mór Városi Önkormányzat Képviselő-testülete módosítja a 260/2015. (IX.30.) határozattal elfogadott „Mór város integrált településfejlesztési stratégiája I. MEGALAPOZÓ VIZSGÁLAT” című dokumentumot a határozat 1. melléklete szerinti tartalommal.

2. Mór Városi Önkormányzat Képviselő-testülete módosítja a 260/2015. (IX.30.) határozattal elfogadott „Mór város integrált településfejlesztési stratégiája II. STRATÉGIA” című dokumentumot a határozat 2. melléklete szerinti tartalommal.

3. A „Mór város integrált településfejlesztési stratégiája I. MEGALAPOZÓ VIZSGÁLAT” és „Mór város integrált településfejlesztési stratégiája 1. számú módosítással egységes szerkezetben II. STRATÉGIA” című dokumentum az elfogadást követő naptól hatályos.

